‘n klasgesprek, 'n klasgesprek, By OpenStax | Jobilize.com
Gesels ‘n bietjie as ‘n klas oor die skoollewe. Om skool toe te gaan is mos nie altyd so sleg nie.
Elkeen van julle kry nou ‘n beurt om die volgende vraag te beantwoord:
(a) Waarvan hou jy by die skool?
Jou antwoord kan begin met:
Onthou dat ons nie van mense praat nie, maar van dinge en aktiwiteite.
(b) Waarvan hou jy nié by die skool nie?
Jou antwoord kan weer begin met:
Weer eens praat ons nie van mense nie .
(c) Jy probeer nou die volgende by jou maat vasstel:
sy/haar gunsteling vak;
sy/haar gunsteling sport;
sy/haar gunsteling kultuuraktiwiteit.
Jy stel vrae waarop sy/hy ja of nee antwoord totdat jy reg geraai het.
Ruil om sodat jou maat vir jou die vrae vra.
(d) Joseph Valentine en Saviwe Tibe se gunstelinge is in kodevorm geskryf. Kan jy die vakke, sportsoorte en kultuuraktiwiteite ontsyfer?
Skryf die letters van die alfabet van die laaste tot die eerste letter en nommer elke letter vanaf een, bv. Z=1; Y=2; X=3, ens.
VOER ‘N ONDERHOUD
Verdeel weer in groepe van twee. Een van julle is ‘n onderhoudvoerder en die ander een beantwoord die vrae. Die onderhoudvoerder is ’n joernalis wat ‘n onderhoud vir sy koerant met ‘n leerder van ‘n skool moet voer. Die joernalis wil soveel moontlik inligting oor die skool inwin om ‘n artikel oor die skool in die plaaslike koerant te plaas.
Hier is ‘n paar wenke vir die vrae wat gevra behoort te word:
Skool se naam en ligging?
Kultuurlewe en verenigings?
Oud-leerders wat bekendheid verwerf het?
Ander presteerders? ens.
Voltooi die volgende inligtingstuk oor julle skool skriftelik.
Foto of skets van julle skool:
Wat is jou skool se naam?
Wat is jou skool se adres?
Wanneer is die skool gestig?
Hoeveel leerders is in julle skool?
Wie is julle skoolhoof?
Wat is die skool se leuse?
Watter kleur(e ) is die skooldrag?
Aan watter sportsoorte kan julle deelneem?
Aan watter kulturele aktiwiteite kan julle deelneem?
Hoe laat begin julle skooldag?
Hoe laat eindig julle skooldag?..............
Gesels in julle groepe hoekom ‘n mens skool toe moet gaan en ook oor hoekom ‘n mens nié skool toe hoef te gaan nie.
Skryf twee paragrawe oor die twee onderwerpe en verduidelik die redes kortliks.
(a) Dit is noodsaaklik om skool toe te gaan.
(b) Dit is nie noodsaaklik om skool toe te gaan nie.
Lees hoe ‘n seun wat in Engeland woon se skooldag verloop.
My naam is Harry Joyce en ek woon in Surrey, Engeland. Ek is in ‘n seunskool. Daar is 379 seuns in ons skool. My skooldag begin elke oggend om 8:15 en eindig elke middag om 17:30. Ons eet almal middagete saam in die skoolsaal. Vanaf 14:45 tot 16:15 moet al die seuns aan sport deelneem.
Dis nou winter en ons speel almal rugby, sokker en hokkie. My gustelingvak is Latyn. Ek vaar ook baie goed in Frans. Ons Franse onderwyser, Madame Mullon, is baie kwaai. Ons klas gaan volgende week vir ‘n opvoedkundige toer Frankryk toe. Ek is baie opgewonde, want ons reis per bus tot by Dover en dan met ‘n veerboot tot by Calais waar ons toerbus vir ons wag.
Beantwoord die volgende vrae deur slegs ‘n kruisie in die toepaslike kolom te maak.
Waar Onwaar Onvoldoende bewyse
a. Harry is in ‘n skool waarheen slegs seuns gaan.
b. Harry se ma pak nie vir hom ‘n kospakkie vir skool nie.
c. Die enigste sportsoorte by sy skool is rugby, sokker en hokkie.
d. Harry vaar baie goed in Latyn
e. Sy Franse onderwyser is ‘n vrou.
f. Hy gaan vakansie hou in Frankryk.
g. Dover is ‘n dorp in Engeland.
h. Calais is ‘n dorp in Frankryk.
i. ‘n Veerboot is ‘n boot wat vere vervoer.
j. Hulle gaan per bus in Frankryk toer.
(b) Onvoldoende besonderhede
(c) Onwaar/Onvoldoende besonderhede
(d) Waar/Onvoldoende besonderhede